**Р Е П У Б Л И К А Б Ъ Л Г А Р И Я**

**ЧЕТИРИДЕСЕТ И ЧЕТВЪРТО НАРОДНО СЪБРАНИЕ**

**ПРАВИЛА ЗА ОРГАНИЗАЦИЯТА И ДЕЙНОСТТА НА ПОСТОЯННО ДЕЙСТВАЩАТА ПОДКОМИСИЯ ЗА НАБЛЮДЕНИЕ НА ДЕЙНОСТТА НА КОМИСИЯТА ЗА ЕНЕРГИЙНО И ВОДНО РЕГУЛИРАНЕ**

 **Чл. 1.** Тези правила определят организацията на работа и дейността на постоянно действащата Подкомисия за наблюдение на дейността на Комисията за енергийно и водно регулиране (КЕВР), наричана по-нататък „Подкомисия“.

 **Чл. 2.** (1) Подкомисията се състои от 5 народни представители - по един от всяка парламентарна група.

 (2) Членове на Подкомисията може да бъдат само членове на Комисията по енергетика.

 (3) Комисията по енергетика избира с решение членовете на Подкомисията и нейният председател.

 **Чл. 3.** (1) Подкомисията осъществява предварително, текущо и последващо наблюдение на дейността на КЕВР по изпълнение на нейните правомощия, възложени със Закона за енергетиката, Закона за енергията от възобновяеми източници и Закона за регулиране на водоснабдителните и канализационните услуги.

 (2) Подкомисията:

 1. изисква и изслушва доклади от председателя на КЕВР по предварително определени теми;

 2. при необходимост изисква от председателя на КЕВР допълнителна информация, свързана с докладите по т. 1;

 3. изслушва длъжностни лица, експерти и граждани във връзка с докладите по т. 1.

 **Чл. 4.** (1) Подкомисията провежда редовни и извънредни заседания.
 (2) Подкомисията определя дневния ред, периодичността и продължителността на заседанията.

 (3) Извънредните заседания се свикват при необходимост от обсъждане на актуални въпроси.

 **Чл. 5.** (1) Заседанията на Подкомисията се свикват и  ръководят от нейния председателя, който предлага проект на дневен ред след консултация с членовете на Подкомисията.

 **Чл. 6.** (1) Заседанията на Подкомисията са открити.
 (2) На заседанията на Подкомисията се водят стенографски протоколи, които се подписват от председателстващия и водещия протокола.

 **​Чл. 7.** Решенията на Подкомисията се вземат с мнозинство от присъстващите членове.

 **Чл. 8.** Дейността на Подкомисията се подпомага от щатни експертни сътрудници към Комисията по енергетика и нещатни експертни сътрудници.

 **Чл. 9.** Материалите, приети от Подкомисията, както и изходящата от нея кореспонденция, се подписват от председателя на Подкомисията.

 **ЗАКЛЮЧИТЕЛНИ РАЗПОРЕДБИ**

 **§ 1.** Тези правила са приети от постоянно действащата Подкомисия за наблюдение на Комисията за енергийно и водно регулиране, проведено на ……………… 2017 г. с ……………. гласа „за“, …………. гласа „против“ и …………… въздържали се.

 **§ 2.** За неуредените въпроси в тези правила се прилагат разпоредбите на Правилника за организацията и дейността на Народното събрание.

 **§ 3.** Тези правила влизат в сила от деня на тяхното приемане.

 **ПРЕДСЕДАТЕЛ НА
 ПНКЕВР:
                                                       ВАЛЕНТИН НИКОЛОВ**